Imtella' April 26, 2021 Minn tal-anqas 27 persuna mietu u 46 oħra ndarbu f'nirien li ħakmu sptar għall-pazjenti tal-Covid-19 fix-xlokk ta' Baghdad, fl-Iraq. Sorsi qed jirrapportaw li n-nar fl-isptar Ibn Khatib beda minn tank tal-ossiġnu li sploda fis-sular tal-kura intensiva għall-pulmun. Minn 120 pazjent fl-isptar, 90 ġew salvati u ttieħdu fi sptarijiet oħra. Ambulanzi kellhom jitrasferixxu wkoll għall-kura lil dawk li sofrew ġrieħi min-nirien jew id-dħaħen. L-inċident kompla jitfa' lura s-sistema tas-saħħa tal-pajjiż li kienet diġà taħt pressjoni wara snin ta' gwerer u sanzjonijiet.